મને મારા માસીની ચિંતા થતી હતી, કારણ કે તેમનાં બાળકો ઘણાં નાના હતાં. હું મનોમન વિચાર કરતો હતો કે માસાને કંઇક થશે તો બાળકોનું શું થશે? મેં મારી માસીની દીકરીને સંસ્થાની ઉદી તથા લોકેટ પણ આપ્યું હતું. તેણે તરત જ તેનાં પિતાજીને ઉદી લગાવી હતી. માસા વેન્ટિલેટર પર હોવાથી બધા ગભરાયેલાં હતાં. આ સમયે હું મનોમન બાપુરાયાને પ્રાર્થના કરતો હતો કે મારા માસાને ઝડપથી સારુ કરી દો અને તેમને હોસ્પિટલમાં પણ વધારે સમય સુધી રહેવું ના પડે.